**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**61/2021. (I.29.) határozata**

**Mór, Kecskehegy 0115. hrsz-ú út kialakításával kapcsolatos telekhatár rendezésre**

A Kormány által 478/2020. (XI. 3.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

1./ Támogatom a Mór 0115, 0101, 0114/2, 5746/3 és a 5746/2 hrsz-ú külterületi ingatlan telekhatár-rendezését, azt az alábbiak, illetve a mellékelt helyszínrajzi vázlat szerint elfogadom. A telekhatár rendezésre vonatkozóan készüljön Földmérő által készített vázrajz.

2./ Egyetértek azzal, hogy az „új településrendezési eszközök” készítése során legyen figyelembe véve a Mór 0115, 0101, 0114/2, 5746/3 és a 5746/2 hrsz-ú ingatlanokat érintő tervezett területcsere és az így kialakuló közterület és magánterület tervezett jogi helye a Földmérő által készített vázrajz alapján.

3./ Az elfogadott „új településrendezési eszközök” hatályba lépését követően kezdeményezhető a melléklet szerinti telekalakítási eljárás.

4./ Egyúttal felkérem a jegyzőt, hogy a vagyoni jelleg megváltoztatása miatt szükséges, 21/2016. (VII.6.) önkormányzati rendelet módosítására vonatkozó javaslatot (mely egyben gondoskodik az ingatlanrészek forgalomképessé minősítéséről a könyvvizsgálóval egyeztetve) a Képviselő-testület – aktuális – ülésén terjessze elő.

5./ Mór Városi Önkormányzat előzetes megállapodást/előszerződést köt az érintett magántulajdonban lévő területek tulajdonosával az ingatlancsere feltételeiről, az átmeneti intézkedésekről és az átadás-átvétellel kapcsolatos jogokról, kötelezettségekről. Az ingatlancsere kapcsán az ingatlanrészek forgalmi értékének a meghatározásához ingatlanforgalmi szakértőt kell megbízni. Az előkészített előszerződést kérem a márciusi Képviselő-testületi ülésre előterjeszteni.

Határidő: 2021. 03. 22.

Felelős: jegyző (Városfejlesztési és -üzemeltetési Iroda, Pénzügyi Iroda)

 Fenyves Péter Dr. Taba Nikoletta

 polgármester jegyző

61/2021 (I29.) határozat melléklete

előterjesztés 2. sz. melléklete

